ปวดบวมใต้คางไปหามาบอกเป็นต่อมอักเสพ เป็นมาเป็นเดือนแล้วคะ มันบวมมากจะเป็นอันตรายอะไรไหมคะ ปวดใต้คางคะ
สวัสดีค่ะ อาการปวดบวมที่ใต้คางนั้น อาจจะเกิดจาก ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปไม่เป็นเรื้อรังเป็นเดือน สาเหตุอื่นเช่นเนื้องอกไขมันที่อักเสบ ต่อมน้ำลายอักเสบหรือติดเชื้อ ถุงน้ำในต่อมไขมันอุดตัน หรือเป็นการติดเชื้อแบคทีเรียหรือเชื้อราเรื้อรังตรงต่อมน้ำเหลืองหรือที่ผิวหนังเองจากที่กล่าวมาถ้าปวดบวมต่อเนื่อง กินยาผ่านมาประมาณ 1 เดือนแล้วไม่ดีขึ้น ควรกลับไปพบแพทย์เพื่อตรวจซ้ำ อาจมีการส่งตรวจเพิ่มเติม ตัดชิ้นเนื้อ ส่งแพทย์เฉพาะทางในด้านที่เกี่ยวข้องต่อไป ไม่ควรปล่อยทิ้งไว้ค่ะ ในระหว่างนี้รักษาความสะอาดที่ผิวหนังข้างนอกให้ดี ไม่ไปกดหรือบีบ กินยาแก้ปวดได้ถ้าปวดมาก